钦定古今图书集成/历象汇编/乾象典/第081卷 > 《奉和圣制喜雨赋》贾登
## 钦定古今图书集成/历象汇编/乾象典/第081卷 > 《奉和圣制喜雨赋》贾登

圣人在位，体天法地，示人以五行，应天以五事。修其
貌也，时雨若，正其言也，时旸至。彼气象之或乘，将反
身而可致。皇哉我君，元德敷闻，御极而三才交正，乘
时而四序平分。十有六年以至今载，旬有一雨，不愆
乎晦。所谓元化之功，行于太平之代。粤在春馀，而乘
夏初，或土官以位，或火正其居，土胜于水，午冲于子，
阳景且曜，阴风莫起，当天数之适然，非岁行之常纪。
惟帝念兹，闻诸有司，或献舞雩之请，或陈斋社之期，
省而不录，云夺农时。直以万乘之贵，躬亲三日之祠。
王言既出，圣心惟一。天昭厥诚，神降之吉，霈然为雨，
不俟终日。“明明圣后，知微知彰，迪彼炎暑，化为清凉。
恐二气之相迫，于兆人而不臧。以身作戒，因物考祥。”
当是时也，收其威而雷不敢作，隐其耀而电不能烁，
昭其令而风不愦愤，布其和而气不交错，徒以元默
为贞，清明惟神简，服用兴德仁。如此者，上独感其云
行，下独成其雨施，六合虽广，一朝毕被。其始至也，历
乱希微，雾杂烟霏。其少进也，湛覃凌厉，泉飞飚逝，惊
碎滴于瑶池，喷悬流“于锦砌，传声竹树之末，濯色菱
荷之际，乘日用而此多，仰年丰而可计。”帝乃罢薰风
之弦，奏其雨之篇，归功于大造，致美于皇天。词因喜
降，义以精传。是礼也，且高于商武；斯文也，复掩于周
宣。非圣德之兼济，何以臻于此焉？巍乎圣主，谦以自
辅。虑其率土，犹称疾苦；申命文武，更求多祜。又吹之
以轩后大风，又沐之以殷宗霖雨。润再洽兮恩重溥，
自朝廷兮至草莽。铄皇篇兮熙帝谱，于胥德兮振万